འཇམ་དབྱངས་བཞད་པའི་ཡང་སྤྲུལ་ཀུན་མཁྱེན་འཇིགས་མེད་དབང་པོས་མདོ་དབུས་ཀུན་ནས་སློབ་དཔོན་མང་པོ་བསྟེན་ཏེ་གསན་སྦྱངས་མཛད་པས་མཁས་གྲགས་ཀྱིས་ས་སྟེང་ཁྱབ།ཀུན་མཁྱེན་འཇམ་དབྱངས་བཞད་པའི་དངོས་སློབ་དབྱིག་གྱ་པཎྜི་ཏ་དང༌།བྲ་ཏི་རིན་ཆེན་དོན་འགྲུབ་ཀྱི་དངོས་སློབ་དགེ་བཤེས་བློ་བཟང་དགེ་ལེགས་སི་ཏུའི་དངོས་སློབ་ཀུན་དགའ་སངས་རྒྱས་ལས་ཀྱང་གསན་ཏེ་ཐ་སྙད་རིག་གནས་ཀྱང་དར་སྤེལ་མཛད་པས།མདོ་སྨད་ལྷོ་བྱང་སོགས་ས་ཕྱོགས་ཀུན་ཏུ་འདི་བའི་ཁྲིད་རྒྱུན་དང་ཞལ་རྒྱུན་གྱི་རིག་པའི་གནས་ཀྱི་མེ་ཏོག་དགེ་མཚན་གྱི་དྲི་བསུང་འཐུལ་བ་ད་ལྟའི་བར་དུ་གནས་པ་འདི་བཞིན་ལགས་སོ།།དུས་ཕྱིས་ཁམས་སྡེ་དགེ་ཕྱོགས་སུའང་མཁས་པ་ཆེན་པོ་འགའ་ཞིག་བྱོན་ཏེ།རྫོགས་ཆེན་དཔལ་སྤྲུལ།འཇམ་དབྱངས་མཁྱེན་བརྩེའི་དབང་པོ།ཀོང་སྤྲུལ་ཡོན་ཏན་རྒྱ་མཚོ།འཇུ་མི་ཕམ་སོགས་བྱོན་ཏེ་ཕྱི་ནང་རིག་པའི་གནས་ཀྱི་ལེགས་བཤད་ཀྱི་བདུད་རྩིས་སྐལ་བ་དང་ལྡན་པ་དག་ཚིམ་པར་བྱས་སོ།།འདི་དག་ནི་ཆེ་རགས་ཙམ་བཤད་པ་ཡིན་གྱི་རྒྱས་པར་ནི།རྒྱལ་རབས་དེབ་ཐེར་རྣམས་དང༌།མཁས་པ་རང་རང་གི་རྣམ་ཐར་ལས་ཤེས་པར་བྱའོ།།